Erika Auliku raamat "Viru tänav ja teised" on parim siinsete juutide äriilma kirjeldus, mida olen juhtunud lugema. See annab juutide endi sõnul olnust päris tõese pildi. Aulik ise töötas Viru tn 5 asunud A/S Vennad Abramsohn & Ko karusnahkade äris, mis oli suurim omataoline Eestis. Kaupluse valik oli aukartustäratav - kotiku, lamba, austraalia känguru, opossumi, naaritsa, skunksi, sinirebase,  hõberebase, hermeliini, karakulli jm nahad. Lisaks karusnahkadele müüdi mitmesuguseid pudukaupu.